Ants Vändrik

Ants Vändrik (18. aprill 1958 Tallinn – 26. mai 2025) oli eesti korvpallur ja korvpallitreener.

Ta lõpetas 1976. aastal Tallinna 22. Keskkooli ning 1983. aastal Tallinna Pedagoogilise Instituudi kehakultuuriteaduskonna. 

Korvpalli õppis mängima Kalinini rajooni spordiklubis Gunnar Simsoni juhendamisel. Ta kuulus Eesti NSV noortekoondisse ning mängis aastatel 1979–1982 NSV Liidu esiliigas Ehitaja meeskonnas. (vaadatud 1.06.2025) 

Eesti NSV meistrivõistlustel saavutas ta Standardi meeskonnas neli kuldmedalit (1986, 1987, 1989, 1990) ning ühe hõbemedali (1985). Aastal 1979 võitis ta Metallisti meeskonna koosseisus pronksmedali.

Treeneritööd alustas mängimise ajal, oli 1982. aastast noortetreener. Aastatel 1991–1992 töötas Soomes ja juhendas Nokia võistkonna noori. Aastatel 1993–1998 juhendas ta Eesti meistrivõistlustel mänginud Rakvere Markuse ja Tallinna Kamee meeskondi ning tegeles aktiivselt ka noortekoondiste ettevalmistamisega.

 Viited 

 Välislingid 


Kategooria:Eesti korvpallurid
Kategooria:Eesti korvpallitreenerid
Kategooria:Jakob Westholmi Gümnaasiumi vilistlased
Kategooria:Tallinna Ülikooli vilistlased
Kategooria:Metsakalmistule maetud
Kategooria:Sündinud 1958
Kategooria:Surnud 2025